Boererate.com: Proteïene in vleis dalk nie goed vir jou nie
Proteïene in vleis dalk nie goed vir jou nie
’n Studie deur navorsers in die VSA en Frankryk het bevind dat vleis-proteïene geassosieer word met verhoogde risiko vir hartsiektes, terwyl proteïen van neute en sade voordelig vir die hart is.
Die belangrike bevinding was dat mense wat groot hoeveelhede vleis-proteïene verbruik ’n toename van 60% in kardiovaskulêre siektes ervaar, terwyl diegene wat groot hoeveelhede proteïen van neute en sade gebruik se kanse met 40% verlaag.
Dieetkundiges verwys al lank na die “slegte vette” in vleis en “goeie vette” in sade en neute, maar die nuwe navorsing wys op iets meer. Die proteïene van beide blyk ook ’n belangrike rol te speel in die biologiese prosesse.
Die navorsing is gedoen deur die Loma Linda University School of Public Health in Kalifornië en AgroParisTech en Institut National de la Recherche Agronomique, beide in Parys, Frankryk. Dit is gepubliseer in die joernaal International Journal of Epidemiology.